**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-06-18 Nr. TAR-70

Posėdis vyko 2021-06-10. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

8. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimas.

Pranešėja V. Bubliauskienė teigė, kad Tarybos sprendimo projekto tikslas yra įteisinti savivaldybei skirtų NVŠ lėšų panaudojimą vaikų vasaros poilsio programoms finansuoti. Pakeisti Savivaldybės NVŠ lėšų skyrimo ir naudojimo tvarkos aprašą, patvirtintą Savivaldybės tarybos 2017 m. gruodžio 21 d. sprendimu Nr. T2-328 „Dėl neformaliojo vaikų švietimo lėšų skyrimo ir naudojimo tvarkos aprašo patvirtinimo“ (toliau – Aprašas). Šiuo sprendimo projektu pakeitus Aprašą, bus numatyta galimybė nepanaudotas NVŠ lėšas skirti vaikų vasaros poilsio programoms finansuoti; reglamentuota NVŠ programų vykdymo nuotoliniu būdu ir atsiskaitymo bei elektroninių mokymo sutarčių kopijų talpinimo ir saugojimo švietimo portale emokykla.lt tvarka. Elektroninių NVŠ paraiškų ir kitų Apraše minimų dokumentų teikimo tvarka supaprastins jų gavimo bei administravimo procedūras. Apraše bus patikslintos NVŠ programų vertinimo procedūros, pakeistas NVŠ programos akreditacijos galiojimo terminas, detalizuotos netinkamomis laikomos išlaidos.

Pastebėjo, jog Tarybos sprendimo projekte padaryta klaida, praleisti žodžiai „Klaipėdos miesto savivaldybės“ ir Tarybos sprendimo projekto pavadinimas turėtų būti išdėstytas taip: „Dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-328 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo“.

L. Juknienė siūlė balsavimu apsispręsti dėl sprendimo projekto su technine klaida (BALSUOTA: už – 5 (L. Juknienė, R. Didžiokas, A. Cesiulis, E. Kvederis, N. Puteikienė), susilaikė – 0, prieš – 0). Sprendimo projektui pritarė, bendru sutarimu.

NUTARTA:

8.1 Pritarti sprendimo projektui su technine klaida;

8.2 Šių metų liepos mėn. Komiteto posėdyje KMSA Švietimo skyriui pateikti informaciją apie fizinio ugdymo pamokų organizavimą švietimo įstaigose, nuo šių metų rugsėjo 1 d.

Posėdžio pirmininkė Laima Juknienė

Posėdžio sekretorė Marija Petrulienė